Στους **Θερινούς Ολυμπιακούς Αγώνες του 1904** διεξήχθησαν πέντε αγωνίσματα **κωπηλασίας**. Συνολικά, 44 αθλητές από δύο χώρες έλαβαν μέρος στους αγώνες που διεξήχθησαν στις 30 Ιουλίου στη λίμνη Κριβ Κερ.

Συμμετέχουσες χώρες
-------------------

Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

* Ηνωμένες Πολιτείες Αμερικής Ηνωμένες Πολιτείες (35)
* Καναδάς Καναδάς (9)

Αποτελέσματα ανά αγώνισμα
-------------------------

### Απλό σκιφ

Κύριο λήμμα: Κωπηλασία στους Θερινούς Ολυμπιακούς Αγώνες 1904 – Απλό σκιφ ανδρών

| Κατάταξη | Κωπηλάτης | Χώρα | Χρόνος |
| --- | --- | --- | --- |
| 1 | Φρανκ Γκριρ | Ηνωμένες Πολιτείες Αμερικής Ηνωμένες Πολιτείες | 10:08.5 |
| 2 | Τζέιμς Τζούβεναλ | Ηνωμένες Πολιτείες Αμερικής Ηνωμένες Πολιτείες | *Άγνωστος* |
| 3 | Κόνστανς Τίτους | Ηνωμένες Πολιτείες Αμερικής Ηνωμένες Πολιτείες | *Άγνωστος* |
| 4 | Ντάιβι Ντάφιλντ | Ηνωμένες Πολιτείες Αμερικής Ηνωμένες Πολιτείες | *Άγνωστος* |

**Ημερομηνία:** 30 Ιουλίου 1904, 17:10 μ.μ.

Οι κωπηλάτες έπρεπε να διανύσουν μία ευθεία απόσταση περίπου 1,2 χιλιομέτρου και στη συνέχεια να επιστρέψουν, καλύπτοντας έτσι μία συνολική απόσταση 2,4 χιλιομέτρων (1,5 μίλι).

Έλαβαν μέρος τέσσερις κωπηλάτες (όλοι από τις Ηνωμένες Πολιτείες), όμως όχι οι δύο κορυφαίοι της εποχής: ο Τζέιμς Τεν Έικ από τις ΗΠΑ και ο Λούις Σκόουλς από τον Καναδά. Εν απουσία τους, το χρυσό μετάλλιο κατέκτησε ο Φρανκ Γκρικ, το ασημένιο ο Τζέιμς Τζούβεναλ και το χάλκινο ο Κόνστανς Τίτους.

### Διπλό σκιφ

Κύριο λήμμα: Κωπηλασία στους Θερινούς Ολυμπιακούς Αγώνες 1904 – Διπλό σκιφ ανδρών

| Κατάταξη | Ομάδα | Χώρα | Χρόνος |
| --- | --- | --- | --- |
| 1 | *Αταλάντα Μπόουτ Κλαμπ* | Ηνωμένες Πολιτείες Αμερικής Ηνωμένες Πολιτείες | 10:03.2 |
| 2 | *Ρέιβενσγουντ Μπόουτ Κλαμπ* | Ηνωμένες Πολιτείες Αμερικής Ηνωμένες Πολιτείες | *Άγνωστος* |
| 3 | *Ιντιπέντεντ Ρόουινγκ Κλαμπ* | Ηνωμένες Πολιτείες Αμερικής Ηνωμένες Πολιτείες | *Άγνωστος* |

**Ημερομηνία:** 30 Ιουλίου 1904, 16:50 μ.μ.

Οι κωπηλάτες έπρεπε να διανύσουν μία ευθεία απόσταση περίπου 1,2 χιλιομέτρου και στη συνέχεια να επιστρέψουν, καλύπτοντας έτσι μία συνολική απόσταση 2,4 χιλιομέτρων (1,5 μίλι). Έλαβαν μέρος συνολικά έξι κωπηλάτες (όλοι από τις Ηνωμένες Πολιτείες), χωρισμένοι σε τρία πληρώματα. Το χρυσό μετάλλιο κατέκτησαν οι Γουίλιαμ Βάρλεϊ και Τζον Μαλκάχι, το ασημένιο οι Τζέιμι ΜακΛάφλιν και Τζον Χόμπεν και το χάλκινο οι Τζόζεφ Ράβανακ και Τζον Γουέλς.

### Δίκωπος άνευ πηδαλιούχου

Κύριο λήμμα: Κωπηλασία στους Θερινούς Ολυμπιακούς Αγώνες 1904 – Δίκωπος άνευ πηδαλιούχου ανδρών

| Κατάταξη | Ομάδα | Χώρα | Χρόνος |
| --- | --- | --- | --- |
| 1 | *Σιγουάνχακα Μπόουτ Κλαμπ* | Ηνωμένες Πολιτείες Αμερικής Ηνωμένες Πολιτείες | 10:57.0 |
| 2 | *Αταλάντα Μπόουτ Κλαμπ* | Ηνωμένες Πολιτείες Αμερικής Ηνωμένες Πολιτείες | *Άγνωστος* |
| 3 | *Γουέστερν Ρόουινγκ Κλαμπ* | Ηνωμένες Πολιτείες Αμερικής Ηνωμένες Πολιτείες | *Άγνωστος* |

**Ημερομηνία:** 30 Ιουλίου 1904, 17:30 μ.μ.

Έλαβαν μέρος συνολικά έξι κωπηλάτες (όλοι από τις Ηνωμένες Πολιτείες), χωρισμένοι σε τρία πληρώματα. Το χρυσό μετάλλιο κατέκτησαν με άνεση οι Τζόζεφ Ράιαν και Ρόμπερτ Φάρναν, το ασημένιο οι Γουίλιαμ Βάρλεϊ και Τζον Μαλκάχι (νικητές στο διπλό σκιφ) και το χάλκινο οι Τζόζεφ Μπέργκερ και Τζον Τζόακιμ.

### Τετράκωπος άνευ πηδαλιούχου

Κύριο λήμμα: Κωπηλασία στους Θερινούς Ολυμπιακούς Αγώνες 1904 – Τετράκωπος άνευ πηδαλιούχου ανδρών

| Κατάταξη | Ομάδα | Χώρα | Χρόνος |
| --- | --- | --- | --- |
| 1 | *Σέντσουρι Μπόουτ Κλαμπ* | Ηνωμένες Πολιτείες Αμερικής Ηνωμένες Πολιτείες | 9:05.8 |
| 2 | *Μάουντ Σίτι Ρόουινγκ Κλαμπ* | Ηνωμένες Πολιτείες Αμερικής Ηνωμένες Πολιτείες | *Άγνωστος* |
| 3 | *Γουέστερν Ρόουινγκ Κλαμπ* | Ηνωμένες Πολιτείες Αμερικής Ηνωμένες Πολιτείες | *Άγνωστος* |

**Ημερομηνία:** 30 Ιουλίου 1904, 17:10 μ.μ.

Συμμετείχαν συνολικά δώδεκα κωπηλάτες, χωρισμένοι σε τρία πληρώματα (όλα από το Σαιντ Λούις). Σημαντική ήταν η απουσία του Γουίνιπεγκ Ρόουινγκ Κλαμπ από τον Καναδά που είχε κερδίσει τους εθνικούς τίτλους των Ηνωμένων Πολιτειών τη διετία 1901-02. 

Το χρυσό μετάλλιο κατέκτησε το Σέντσουρι Μπόουτ Κλαμπ, το ασημένιο το Μάουντ Σίτι Ρόουινγκ Κλαμπ και το χάλκινο το Γουέστερν Ρόουινγκ Κλαμπ.

### Οκτάκωπος

Κύριο λήμμα: Κωπηλασία στους Θερινούς Ολυμπιακούς Αγώνες 1904 – Οκτάκωπος ανδρών

| Κατάταξη | Ομάδα | Χώρα | Χρόνος |
| --- | --- | --- | --- |
| 1 | *Βέσπερ Μπόουτ Κλαμπ* | Ηνωμένες Πολιτείες Αμερικής Ηνωμένες Πολιτείες | 7:50.0 |
| 2 | *Τορόντο Άργκοναυτς* | Καναδάς Καναδάς | *Άγνωστος* |

**Ημερομηνία:** 30 Ιουλίου 1904, 17:30 μ.μ.

Συμμετείχαν συνολικά 18 κωπηλάτες, χωρισμένοι σε δύο πληρώματα. Οι αθλητές του Βέσπερ Μπόουτ Κλαμπ από τη Φιλαδέλφεια των Ηνωμένων Πολιτειών υπερασπίστηκαν τον τίτλο που κατέκτησαν το 1900 και στέφθηκαν χρυσοί ολυμπιονίκες για δεύτερη διαδοχική διοργάνωση. Το ασημένιο μετάλλιο κατέληξε στους Τορόντο Άργκοναυτς από τον Καναδά, τη μοναδική συμμετοχή εκτός ΗΠΑ στο άθλημα της κωπηλασίας στους Αγώνες του Σαιντ Λούις.

Πίνακας μεταλλίων
-----------------

  Διοργανώτρια χώρα

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 |  Ηνωμένες Πολιτείες | 5 | 4 | 4 | 13 |
| 2 |  Καναδάς | 0 | 1 | 0 | 1 |
| Σύνολο (2 χώρες) | 5 | 5 | 4 | 14 |

Παραπομπές
----------

1. ↑  «Rowing at the 1904 St. Louis Summer Games». Αρχειοθετήθηκε από το πρωτότυπο στις 17 Απριλίου 2020. Ανακτήθηκε στις 12 Δεκεμβρίου 2020.
2. ↑  «Rowing at the 1904 St. Louis Summer Games: Men's Single Sculls» *Sports Reference*.
3. ↑  «Rowing at the 1904 St. Louis Summer Games: Men's Double Sculls» *Sports Reference*.
4. ↑  «Rowing at the 1904 St. Louis Summer Games: Men's Coxless Pairs» *Sports Reference*.
5. ↑  «Rowing at the 1904 St. Louis Summer Games: Men's Coxless Fours» *Sports Reference*.
6. ↑  «Rowing at the 1904 St. Louis Summer Games: Men's Coxed Eights» *Sports Reference*.

Εξωτερικοί σύνδεσμοι
--------------------

* Λίστα νικητών μεταλλίων (Διεθνής Ολυμπιακή Επιτροπή)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Θερινοί Ολυμπιακοί Αγώνες 1904 |
| --- |
|  |
| 
* Πίνακας μεταλλίων
* Κατάλογος νικητών
 |
|  |
| Αθλήματα | 

|  |  |
| --- | --- |
| Επίσημα | 
* Αντισφαίριση
* Άρση βαρών
* Γκολφ
* Γυμναστική
* Διελκυστίνδα
* Καταδύσεις
* Κολύμβηση
* Κωπηλασία
* Λακρός
* Ξιφασκία
* Πάλη
* Ποδηλασία
* Ποδόσφαιρο
* Πυγμαχία
* Ροκέ
* Στίβος
* Τοξοβολία
 |
|  |
| Ανεπίσημα | 
* Αμερικανικό ποδόσφαιρο (άθλημα επίδειξης)
* Γαελικό ποδόσφαιρο
* Καλαθοσφαίριση (άθλημα επίδειξης)
* Μπέιζμπολ (άθλημα επίδειξης)
* Υδατοσφαίριση
* Χέρλινγκ
 |

 | Η αφίσα των Αγώνων |
|  |
| Συμμετέχουσες χώρες | 
* Αυστραλία
* Αυστρία
* Γαλλία
* Γερμανία
* Ελβετία
* Ελλάδα
* Η.Π.A.
* Καναδάς
* Κούβα
* Μεγάλη Βρετανία
* Νότια Αφρική
* Ουγγαρία
* *Μικτή ομάδα*
 |
|  |
| Εγκαταστάσεις | 
* Γκλεν Έκο Κάουντρι Κλαμπ
* Λίμνη Κριβ Κερ
* Φόρεστ Παρκ
* Φράνσις Τζιμνάσιουμ
* Φράνσις Φιλντ
 |
|  |
| Πρόσωπα | 

|  |  |
| --- | --- |
| Αθλητές | 
* Τζορτζ Άιζερ
* Νικόλαος Γεωργαντάς
* Ρέι Ίουρι
* Περικλής Κακούσης
* Όλιβερ Κιρκ
* Τζέιμς Λάιτμποντι
* Τζορτζ Μπράιαντ
* Τσαρλς Ντάνιελς
* Μπέρτον Ντάουνινγκ
* Μάιερ Πρίνσταϊν
* Μπιλς Ράιτ
* Έμιλ Ράους
* Ραλφ Ρόουζ
* Ραμόν Φονστ
* Ζολτάν Χαλμάι
* Άρτσι Χαν
* Ματίλντα Χάουελ
* Μάρκους Χάρλεϊ
* Άντον Χέιντα
* Έντουαρντ Χένιγκ
* Τόμας Χικς
* Χάρι Χίλμαν
 |
|  |
| Άλλοι | 
* Πιερ ντε Κουμπερτέν
* Θεόδωρος Ρούζβελτ
* Ντέιβιντ Φράνσις
 |

 |

 |